ເຮືອບິນຂອງຣັດເຊຍ ໃນຊີເຣຍ ແມ່ນເປັນ 'ກຳລັງປົກປ້ອງ' ອີງຕາມທ່ານ ແຄຣີ 
ລັດຖະມົນຕີ​ຕ່າງປະ​ເທດ ສຫລ ກ່າວວ່າ ມັນ​ຍັງ​ບໍ່​ຈະ​ແຈ້ງ​ເທື່ອວ່າ ຈຸດປະສົງ​​ໄລຍະ​ຍາວ ​ຂອງຣັດ​ເຊຍ​ນັ້ນ ​ ແມ່ນ​ເພື່ອຂະຫຍາຍ ​ການ​ມີໜ້າ ​​ດ້ານ​ທະຫານ​ ຢູ່​ໃນ​ຊີ​ເຣຍ.
ລັດຖະມົນຕີຕ່າງປະເທດ ສະຫະລັດ ທ່ານ John Kerry ກ່າວວ່າ ບັນດານັກຊ່ຽວຊານ ດ້ານທະຫານສະຫະລັດ ເຊື່ອ ວ່າ ພວກເຮືອບິນ ຣັດເຊຍ ທີ່ໄດ້ສົ່ງໄປຍັງຖານທັບອາກາດ ໃນຊີເຣຍ ນັ້ນ ແມ່ນເປັນ  ຂັ້ນພື້ນຖານ ທີ່ແນໃສ່ເພື່ອໃຫ້ການປ້ອງກັນພວກທະຫານຣັດເຊຍ ແລະ ອາວຸດຍຸດໂທປະກອນຕ່າງໆ ຢູ່ທີ່ນັ້ນ ແຕ່ທ່ານ Kerry ໄດ້ກ່າວ ໃນວັນອັງຄານວານນີ້ວ່າ ມັນຍັງ ບໍ່ຈະແຈ້ງເທື່ອວ່າ ຈຸດປະສົງໄລຍະຍາວຂອງຣັດເຊຍນັ້ນ ແມ່ນເພື່ອຂະຫຍາຍການມີໜ້າທາງດ້ານທະຫານຢູ່ໃນຊີເຣຍ ທ່ານກ່າວອີກວ່າ ຖ້າຣັດເຊຍ ຫາກຊອກຫາຊ່ອງທາງທີ່ຈະ ຂະຫຍາຍອິດທິພົນຢູ່ໃນພາກຕາເວັນອອກກາງ ຣັດເຊຍໄດ້ທຳໄປໃນທາງທີ່ຜິດປົກກະຕິ ຫຼາຍໂດຍການໃຫ້ການສະໜັບສະໜູນ ລັດຖະບານຊີເຣຍ ທີ່ຮັບຜິດຊອບໃນການກໍ່ໂທດ ກຳຕ່າງໆ ທ່ານ Kerry ເວົ້າວ່າ ຣັດເຊຍ ໄດ້ກ່າວວ່າ ຕົນຢາກເອົາຊະນະພວກລັດອິສະລາມ ແຕ່ໄດ້ປະຕິເສດທີ່ຈະເຂົ້າຮ່ວມ ກັບກຸ່ມແນວໂຮມທີ່ນຳພາໂດຍສະຫະລັດ ທີ່ມີເປົ້າໝາຍເຊັ່ນດຽວກັນນັ້ນ ທ່ານ Kerry ກ່າວວ່າ ທ່ານຫວັງວ່າ ຣັດເຊຍ ແລະ ອີຣ່ານ ຊຶ່ງເປັນພັນທະມິດຫຼັກຂອງຊີເຣຍ ພ້ອມແລ້ວທີ່ຈະທຳງານເພື່ອສັນຕິພາບໃນຊີເຣຍ ທ່ານ Kerry ເວົ້າອີກວ່າ